LidanRubinov/Halacha-QA huggingface dataset:
שאלה: האם לסייע לחבר או לא?: חבר שלי גילה את ליבו שחשוב לו להצליח ולהתקדם במדרגות הניהול במקום עיסוקו. יתכן ואוכל לסייע לקידומו כרצונו, אך ידוע לי בבירור שעקב כך התפקיד ירחיק אותו יותר מעסק התורה עקב דרישותיו. מצד אחד הריני גורע ממנו את הטוב האמיתי שהוא חיי עולם הבא, אך מצד שני ישנה מצווה ללכת בדרכי השם יתברך והרי נאמר "משביע לכל חי רצון". באיזו דרך יש ללכת?
תשובה: אם יוכל להסתייע בהתקדמותו כדי להרבות בצדקה ולעזור לאנשים הרי שיש בזה מצווה. וכל אדם צריך להשתדל במצוות שמתאימות לו, ואם הוא מתאים לניהול אז ראוי שיתפתח בזה והעיקר שיכוון לשם שמיים. ואם יש לך התלבטות מהי מגמתו, טוב שתדבר איתו על כך, שאתה מתיירא לסייע לו להתקדם בעניינים חומרניים שירחיקו אותו מתורה ומצוות. הדיבור עצמו יועיל מאוד לכוון את מחשבותיו לטובה, וכך תוכל לסייע לו למלא את משאלות ליבו - לטובה. אליעזר מלמד
שאלה: שימוש בדברי המת: האם מותר להשתמש בנעליים ובבגדים של אדם שנפטר?
תשובה: מעיקר הדין כן, אך יש מנהגים שונים. בעיקר יש החוששים לנעול את נעליו. אולם חבל לזורקן ויש לתיתן לצדקה.
שאלה: ברכת רצה - הודאה?: האם המיקום של ברכת ה-17 מתוך העמידה מתאים לברכות? הרי היא מדברת על עבודה.
תשובה: הרב חיים דוד הלוי בקיצוש"ע מקור חיים כתב ששלש הברכות האחרונות של תפלת שמונה עשרה הן חטיבה רעיונית אחת של "עבד הנפטר מרבו והולך לו", ומרכזם ברכת ההודאה. ואף שברכת רצה וברכת שים אינן בדיוק הודאה, הן מחוברות לברכת הודאה, והסיבה לסידורם כך ע"י חכמים והרעיון שעומד מאחורי זה הוא ע"פ הגמ' במסכת מגילה (יז, ב) שמסבירה על כל ברכה וברכה מדוע סודרה במקומה. הרב רואי מרגלית.
שאלה: יחוס כהן מהפריה מלאכותית: האם בן שנולד לאב כהן מהפריה מלאכותית, נחשב כהן לכל דבר?
תשובה: בן שנולד מהפריה מלאכותית נחשב כבן לאביו בכל התחומים, למשל לענין מצוות "פרו ורבו", לענין ייבום, ירושה וכן לייחוס כהונה וכו'
שאלה: פדיון בן לאחר הפלת עובר מחוץ לרחם: אשה שהיה לה הריון מחוץ לרחם והפילה ולאחר מכן ילדה בן, האם צריך פדיון הבן?
תשובה: אם העובר היה בן 40 יום אין הבן השני חייב בפדיון.
שאלה: עגיל בגבה - מותר?: הייתי מעוניין לדעת אם ישנה בעיה הלכתית בעגיל בגבה? אם כן, מהם האיסורים? האם יש היתר עם סייגים מסוימים לדבר? הייתי מעוניין לדעת אותם.
תשובה: כל עגיל לבנים אסור משום לא ילבש. אך יש כאן בעיה עמוקה יותר. האם זה יפה? האם זה נחוץ? האם הדבר יתרום להתפתחותך האישית? מה מניע צעירים כמוך לחשוב על רעיון כזה? האם אין כאן חיקוי? היגררות? הזדנבות? ביטוי לריקנות? האם הדבר מבטא חוט שדרה חזק? האם לא עדיף להשקיע אנרגיה בלמודים, במעשי התנדבות ועזרה לזולת? בישוב הארץ, בלימוד תורה? שה' יסעדך בכל מעשיך שיהיו לשם שמים. שתגדל כיהודי זקוף קומה השואף לגדולות לתפארתך, לתפארת משפחתך ולתפארת עם ישראל. חזק ואמץ! דעת תורה בעניין מיקום העגיל שבאוזן - תשובות הרב יעקב אריאל, הרב אליעזר מלמד והרב משה אליה.
שאלה: שימוש בצנצנות לאחר ריקונן: ברשותנו מספר רב של צנצנות שלאחר שהתרוקנו מתוכנן מילאנו בהן תבלינים. האם חייבים להטביל אותן? האם עלי לרוקן את התוכן ולהטביל מיד או שאפשר לחכות עד שייגמר? הטבילה או לא? האם יש הבדל אם אני שם בהן מזון ואם אני שם בהן דברים שאינם מזון?
תשובה: במצב כזה ישנם שתי סיבות להקל: הראשונה היא שצנצנות הזכוכית לא נועדו לשימוש רב פעמי ולכן כאשר היהודי רוצה להמשיך להשתמש בצנצנות אלו הוא מייחד אותם לשימוש רב פעמי ואז צנצנות אלו נחשבות כצנצנות של יהודי (שהרי הוא יצר להם שם של "רב פעמי") והן אינן חייבות בטבילה. הסיבה השניה להקל היא שכלי אכסון של אוכל, לפי חלק מהפוסקים, פטורים מטבילה (לעומת כלי הגשה ואכילה שחייבים בטבילה). ולפיכך לא צריכים להטביל כלים אלו. אך במקרה שהצנצנות משמשות בתור כלי הגשה, צריך להטבילם ללא ברכה. צנצנות שלא שמים בהם מזון, אין צורך להטביל כלל. לתשובת הרב יעקב אריאל.
שאלה: תפקיד עם אחריות על חילול שבת: יש באפשרותי לקבל תפקיד חינוכי בכיר בישוב מסויים. התפקיד נחשב בכיר במקום בו אני מתגורר אך עימו יש אחריות לטיולי שבת. בראיון נשאלתי אם אני מתכונן להפסיק את הטיולים האלו שלמעשה (לבושתנו ולצערנו) הם הדרך היחידה לעודד בנוער את אהבת הארץ. האם בכלל אפשר לקבל את התפקיד (גם אם התנו עימי שלא אפסיק את חילול השבת)? הרי למעשה עם כניסתי לתפקיד אני אחראי על חילול השבת ואף חותם על ההתחייביות הכספיות לצורך כך.
תשובה: אם אחריותך הישירה היא על חילולי השבת אינך רשאי לצערי לקבל את התפקיד. אם אחריותך כללית על כל הטיולים כולל גם של חול ואינך עוסק ישירות בעניני השבת יש מקום לשקול אם לקבל את התפקיד בתנאים מסוימים.
שאלה: אכילה כשרה ללא שחיטה???: למה מותר ע"פ דברי חכמים בגמרא לאכול ללא שחיטה בהמה שנמצאה בתוך מעי אמה אם האם נשחטה כדין?
תשובה: כיון ש"עובר ירך אמו", כלומר: העובר הוא כמו אחד מאיברי אמו כל עוד הוא נמצא בגופה, ולכן כאשר הבהמה נשחטה השחיטה חלה גם על הולד ואינו צריך שחיטה. הרב יוסף וייצן.
שאלה: שטרי הדיוטות לקריאה בשרותים: האם יש איסור קריאת ספרי חול בשירותים בשבת משום "שטרי הדיוטות"?
תשובה: אסור לקרא בשירותים ספרי קודש, בין בשבת ובין בחול. ובשבת אסור לקרא "שטרי הדיוטות" אפילו מחוץ לשירותים, אך ספרים שאינם ספרי הדיוטות, כגון : רומנים, סיפורים סתם, תיאורי טבע וכו' מותר לקרא בשבת ואפילו בשירותים.
שאלה: עוד בנושא האחריות על חילול שבת: בהמשך לשאלתי בנושא תפקיד עם אחריות על חילול שבת. אין אני מטפל ישירות בחילול השבת. אחריותי היא רק מינסטריאלית וחתימה על ההתחיבויות הכספיות בדיעבד. מהם "התנאים המסוימים" בהם ניתן לקבל את התפקיד?
תשובה: אם ביכולתך לצמצם את חילולי השבת הדבר מותר. אולם גם אז בתנאי שלא תצא ממך שום הוראה ישירה לחילול שבת.
שאלה: נטילת ידיים במקום מטונף-המשך : איך אפשר לברך על נט"י לפני הניגוב כשנוטלים בשרותים ואין מגבת בחוץ?
תשובה: מוציאים את המגבת החוצה ומברכים. אך לכאורה שאלתך סתורה מיניה וביה, אם אסור לברך שם מדוע מותר ליטול שם? להמשך הדיון בנושא.
שאלה: בעל בחדר לידה - המשך: בהמשך לתשובת הרב בנושא הימצאות עם אישתו בחדר לידה רציתי לברר: המחקרים מראים שחשוב שמישהו שקרוב ליולדת יהיה עימה בזמן הלידה. היות שהבעל הוא האדם שהכי קרוב לאישה, האם מותר שישהה עימה בזמן הלידה? מה הדין אם האישה אומרת שאם בעלה לא יימצא עימה בלידה, זה יפריע לה ב הבית - האם אז מותר לבעלה להשאר עימה? האם יש הבדל בין שהות הבעל לפני הלידה לבין שהות הבעל בזמן הלידה עצמה?
תשובה: שהות הבעל בחדר לידה זה ענין של הלכות צניעות שאין בו מקום לפשרות  וכמו במקרה שאישה תאמר לבעלה, בזמן שהם אסורים, שהיא רוצה שהוא ייגע בה ואם לא אז תתעורר מחלוקת ותהיה הפרעה ב בית, לא נתיר בשום אופן נגיעת הבעל באישתו נידה משום שההלכה אינה נתנת לפשרות. כך גם בעניין של שהות הבעל בחדר הלידה אין מקום לפשרות. כמובן שחשוב שתהיה מישהי ליד היולדת בזמן הלידה, כמו שהמחקרים מראים, ולכן חשוב שהאימא של היולדת או אחותה של היולדת יהיו לידה  אם אין מצב שבת משפחה יכולה להגיע כדאי לבקש מחברה טובה שתתלווה ליולדת או לשכור מישהי מקצועית שתתמוך ביולדת. כמובן שכל האיסור של המצאות הבעל בחדר הלידה עם אישתו מתייחס לזמן הישיבה על המשבר בלבד, זאת אומרת שכל זמן שהאישה שוכבת עם צירים והתינוק עוד לא התחיל לצאת, אף על פי שהיא בחדר לידה - מותר לבעל להיות עם אישתו, האיסור מתחיל רק עם הלידה עצמה - הצירים האחרונים ויציאת התינוק. יחס הרב לפסיקת רבנים אחרים.
שאלה: אמי מנדנדת לי: אמי מנדנדת לי כבר חודשיים מאז שנפרדתי מבחורה מסוימת, והיא אומרת שהיא חייבת לדעת מה הסיבה. לא רציתי לספר לה מחשש ללשון הרע. האם מותר לי לספר לה, כמו שמותר לבעל לשמוע לשון הרע מאשתו, כשהם לבד והאישה מוכרחה לספר את אשר על ליבה? אין שום סיכוי שניפגש אי פעם שנית, ואמי אינה מכירה את משפחתה או מישהו קרוב אליה (היא גרה באיזור רחוק מאיתנו).
תשובה: אם תצמח תועלת מכך כגון: שאמך יכולה לעזור לך לפעמים הבאות, או לעזור לך בהסתכלות בהבנת חיי נישואין או רגשותיה של הבת וכדי לאמת את הבחנתך אז מותר, וגם זה במיעוט דיבור בצורה עניינית. אך אם הדבר נובע מסקרנות בלבד, או שאין תועלת בכך לעתיד, יש להתחמק מבלי לפגוע באמך ולתת תשובה כללית, או אם אפשר להסביר לה שזה סתם לשון הרע אז עוד יותר טוב אם היא תקבל זאת. הרב רואי מרגלית.
שאלה: חזרה מספר פעמים על פסוק: בתפילותינו השונות אנו נתקלים לא מעט בהדרכה לחזור על חלקי פסוקים מספר פעמים (כגון "קדוש קדוש קדוש", "סימן טוב ומזל טוב." שבברכת לבנה ועוד). קשה לי מאוד לכוון בחזרות אלו ולעיתים זה אפילו מרגיש די מוזר לחזור על אותו משפט מספר פעמים (במיוחד אם זה 12 פעם). אשמח מאוד אם הרב יוכל לכתוב מהי משמעות החזרות ומה אנו אמורים לכוון?
תשובה: בדרך כלל מספר החזרות מבוסס על מקורות מתורת הסוד ומי שאינו מבין אותם אינו חייב בהם. חזרה כפולה ומשולשת נועדה בדרך כלל להדגשה. למשל "קדוש קדוש קדוש" זהו פסוק שנועד להדגיש את המרחק המהותי בינינו לבין ה'. לא ניתן לוותר על חזרה כזאת.
שאלה: האם מותר לומר?: האם כשאדם אומר לרעהו והשני לא עונה זה נקרא גזל מילה? האם כשאישה אומרת לגבר אסור לו לענות?
תשובה: א. כתוב בגמ' בברכות דף ו' עמ' ב': וא"ר חלבו אמר רב הונא כל מי שהוא יודע בחבירו שיאמר לו יקדים לו שנאמר: בקש ורדפהו. ואם נתן לו ולא החזיר לו נקרא גזלן שנאמר: ואתם בערתם הכרם גזילת העני בבתיכם. ( רש"י: הדבר היחיד שאפשר לגזול מן העני זה עניית ) הרב נחשון רבינשטיין. ב. מותר לומר לאשה וכן להשיב לה בצורה עניינית כמו שנהוג היום מטעמי נימוס. ואינו דומה למה שאמרו שאסור לדרוש ב אשה שמדובר שמתעניין בשלומה באריכות.(ספר קדושים תהיו). הרב יוסף וייצן.
שאלה: התאמת התפילה למנגינות: האם מותר לכפול מילים או משפטים במזמורים מסוימים בתפילה, או באמירת ה "הלל" בעת שהציבור שר ביחד על מנת להתאימם למנגינה?
תשובה: אין לכפול מילים באמצע התפילה אלא כשיש הכרח מיוחד.
שאלה: חתונת כהן צדק עם גיורת: אני יוצא עם גויה כבר שנתיים והקשר בינינו מאוד חזק. יש דיבורים על חתונה ויש רצון מצידה להתגייר. שמעתי שיש קשיים מסוימים להתחתן איתה מאחר ואני כהן צדק (כ"ץ). רציתי לדעת בדיוק אילו איסורים חלים על נישואים עם גיורת מבחינת הדת. כמו כן, אם לפי הדת אני רשאי להתחתן איתה לאחר תהליך גיורה? מה יהיו השלכות הנישואין על ילדינו וכיו"ב?
תשובה: אם אתה כהן ודאי, אסור לך להתחתן עם גיורת על פי ההלכה. לפעמים אדם נושא שם של כהן אך הוא לא כהן. לכן יש לברר את תולדות המשפחה אם אכן אתה בודאי כהן. כהן שנושא גיורת בניו נפסלים לכהונה, וכן בני בניו ובתו אסורה לכהן. ומי יודע אם ילדיו לא ירצו לשמור מצוות ואז הם יהיו במצוקה, ולמה להכנס למציאות כזו? על פי הדרכת התורה אלו שאסורים להנשא זה לזו הם גם לא מתאימים ואחר כך עלולים להתגלות בעיות בין בני הזוג. אני מבין שהקשר ביניכם עמוק והחלטה לא להנשא היא לא קלה אך ראיתי לנכון לענות על שאלתך כפי שבקשת.
שאלה: הכשרת טוסטר אובן: בעקבות מה שענה הרב לאסור הכשרת טוסטר אובן. האם כאשר הטוסטר אובן נטרף ובמצב של שעת הדחק (כגון חיילים המגיעים לפעילות במוצב) ניתן להכשירו?
תשובה: טוסטר אובן שונה מתנור גדול. הוא כלי בישול לכל דבר. בשעת הדחק ניתן להכשיר אותו ע"י נקוי יסודי, המתנה של 24 שעות והסקה מירבית במשך זמן ממושך עד שכל השומן ישרף לחלוטין. לתשובת הרב דב ליאור.
שאלה: ברכת הגומל על כמעט תאונה: בעת נסיעה עם בני, תוך כדי פניה ברמזור שמאלה ממסלול מרכזי המורה לכך, הגיע מכונית במסלול השמאלי במהירות של מעל 80 קמ"ש והמשיכה ישר בניגוד לסימון שמאלה. איני יודע איך עצרתי כסנטימטר לפני שהמכונית חלפה על פנינו, אולם ללא עצירה זו היינו אני ובני בעולם האמת. אנו מרגישים חובה לברך הגומל, ושאלתי איך ומתי וכיצד עלינו לברך?
תשובה: לספרדים אין לברך הגומל במקרה כזה שרק ארבעה צריכין להודות. אך לאשכנזים כל מי שהיה בסכנה מסוימת וניצול ממנה (כגון: שירו עליו והחטיאו) צריך לברך. צריך לברך בפני עשרה. יש להשתדל לברך את הברכה תוך שלשה ימים למקרה, אך אפשר גם אחר כך. נהגו לברך בבית הכנסת לאחר עליה לתורה אך אין זה מעכב. נוסח הברכה כתוב בסידורים: "ברוך אתה ה' אלקינו מלך העולם הגומל לחייבים טובות שגמלני ". בכל מקרה (גם לספרדים) ראוי לתת כסף לצדקה ולהודות בתפלה לרבונו של עולם על כך שניצול מאותה סכנה. הרב רואי מרגלית.
שאלה: טבעת אירוסין - אימתי?: האם נתינת טבעת האירוסין מתבצעת רק בטקס האירוסין או שאפשר לתת טבעת אירוסין באופן אישי במקום בו אני מציע לבחורה נישואים?
תשובה: במעמד החופה והקידושין ביום החתונה אנו נוהגים שהחתן מביא לכלתו טבעת. טבעת זו צריכה להנתן לפי הוראות הרב המקדש. אך יש הנוהגים לתת טבעת לפני יום החתונה וקוראים לטבעת זו טבעת אירוסין. לטבעת זו, למעשה, אין תוקף וחיוב הלכתיים והיא ניתנת בתור מתנה מהבחור לבחירת ליבו. לחילופין הוא יכול לתת לה מתנה אחרת במקום טבעת או אפילו לא לתת לה מתנה כלל, ולכן, לא משנה מתי ואיפה הוא נותן לה טבעת זו.
שאלה: התכסות בטלית לפני נישואין: הבן שלי (בן 14) אומר שלוחצים עליו בישיבה להתכסות בטלית. מנהג המשפחה שלנו הוא להתכסות לאחר הנישואין. למרות זאת הבן טוען שאמרו לו ש"רוב הפוסקים הגדולים בעד". מה עליו לעשות?
תשובה: רוב יוצאי אשכנז נוהגים שלא להתעטף בטלית לפני החתונה, ותמהני שאינם יודעים זאת. אולי כל התלמידים שם מיוצאי ספרד והצוות החינוכי אינו רוצה שיהיו הבדלים בין התלמידים. אבל גם על זאת אני תמה, מפני שכמעט בכל הישיבות שאני מכיר מתפללים יחד בני מנהגים שונים ואינם לוחצים זה על זה לשנות את מנהגיהם. אליעזר מלמד
שאלה: מערכת אזעקה בשבת: מי שגר אצל הוריו החילוניים והם מפעילים את מערכת האזעקה בשבת. כל הסבריו ותחנויו לא צלחו. הנ"ל מעונין לצאת בבוקר לתפילה אך המערכת עדין חמושה. מה עליו לעשות?
תשובה: הפיתרון ההלכתי הקל ביותר הוא לצאת כדרכו וכשתפעל האזעקה יקום מישהו מאליו לכבותה. אמנם, גם דרך זו אינה חלקה. אולם אני משער שהדבר ירגיז את בני הבית. אם אתה סבור שלא, הסתמך עליה עד שיימצא פתרון הולם יותר. החשוב מאוד לשמור על מערכת יחסים תקינה בבית. רק כך יימצא פתרון נכון לבעייתך ויפתח פתח לחזרתם של בני הבית בתשובה.
שאלה: כיצד מניחים תפילין דרבינו תם?: האם יש קשר בין תפילין של רש"י לר"ת, כלומר האם יש ענין להניחם אחד מיד לאחר השני בלי הפסק? האם אין להפסיק בדיבור ביניהם?
תשובה: הספרדים הנוהגים להניח תפילין של רבינו תם מניחים אותם יחד עם תפילין של רש"י בזה אחר זה אחת. כדי שהברכה תחול על שני התפילין אין להפסיק בדיבור מהברכה עד סוף ההנחה. מהיכן "צצו" תפילין דרבינו תם? האם הנחת תפילין דרבינו תם זו יוהרא? איזה תפילין מומלץ להניח לכתחילה?
שאלה: לכל סיר יש מכסה: סיר פרווה שעומד על הגז והונח עליו מכסה רותח של סיר בשרי, הפך להיות בשרי או נשאר פרווה?
תשובה: אם יש בתבשיל הפרווה פי שישים מנפח המכסה הבשרי אז התבשיל נשאר פרווה, אם לא צריך לבדוק אם יש טעם בשר בתבשיל - במידה ויש טעם בשר, התבשיל בשרי, אם אין טעם בשר אז התבשיל נשאר פרווה. אם הסיר בלע טעם בשר ורוצים שהוא יישאר פרווה אפשר להכשירו כמו שמכשירים סיר לפני פסח.
שאלה: יום השנה במקומות שונים בעולם: אם מישהו נפטר בחו"ל, יום השנה ייקבע ביום שמציינים בחו"ל או בתאריך פטירתו (יש הבדל של 8 שעות ביננו לבינם. אם נציין אצלנו בבוקר, אצלם זה עדיין היום הקודם).
תשובה: יום היארצייט נקבע לפי התאריך של המיתה של הנפטר במקום המצאו על כדור הארץ, ולא לפי התאריך בארץ ישראל.
שאלה: גויה שחשבה שהיא יהודיה - מותרת לכהן?: בחורה שגדלה בבית יהודי כיהודיה לכל דבר, ועתה נודע לה כי היא אומצה בגיל שנה ממשפחה של גויים - האם מותר יהיה לה להתחתן עם כהן לאחר גיורה? היא החזיקה את עצמה יהודיה כל השנים.
תשובה: גיורת אסורה לכהן, ואף על פי שהיא החזיקה עצמה כיהודיה לכל דבר, זה לא שינה את מצבה והיא עדיין גויה עד שתתגייר, ולאחר גיורה היא נחשבת גיורת ואסורה לכהן. בכל אופן היא מותרת להתחתן עם ישראל ולוי תלמידי חכמים.
שאלה: כדור לטיפול בפצעי בגרות בשבת: על מנת לטפל בפצעי בגרות אני לוקחת כדורי "רוקוטאן" פעמיים ביום למשך חצי שנה בהמלצת רופא. שאלתי היא האם מותר לקחת את הכדור בשבת?
תשובה: שאלי את הרופא אם הימנעות מכדור אחד פעם בשבוע תזיק לטיפול. אם כן - הדבר מותר.
שאלה: ברכה על צ יפס מוזר: מהי ברכתו של צ'יפס (נמכר כחטיף בשוק) העשוי מתפו"א שריסקוהו לגמרי ולאחר מכן מקבל מחדש צורת הצ יפס ע"י הכנסתו לתבנית בלחץ וחום. האם ברכתו עדיין "אדמה" או שמא "שהכל" מכיון שאיבד לגמרי את צורתו המקורית?
תשובה: ברכתו שהכל כיון שנימוח לגמרי ולא ניכרה צורתו המקורית (בשונה מ"פירה" שנימוח וניכר וגם שם יש שכתבו לברך שהכל), לעיתים חטיף זה נעשה אף מקמח תפוח"א, ואז ודאי ברכתו שהכל (וזאת הברכה, ילקוט יוסף). הרב רואי מרגלית.
שאלה: בגדי שבת "מודרניים": לאחרונה מתפשטת אופנת לבוש של מכנסיים מרובי כיסים דמויי בגדי העבודה הנהוגים בצבא (דגמ"ח). ישנם בני נוער שאימצו לבוש זה גם בשבת. כמו כן מתרבה התופעה של לבישת חולצות שאינן לבנות בשבת. אבקש לברר עמדת הרב בנושא הנ"ל.
תשובה: לבוש זה עניין של אופנה. אין כאן שאלה הלכתית. מי שכוונתו לכבד את השבת והוא חושב שחולצה מודרנית לא לבנה היא יותר מכובדת אין בזה כל רע וכן מכנסיים עם כיסים רבים. אני לא מציע להאבק בזה, מאידך אם אשאל על ידי נער איך ללכת אני אמליץ לו להמשיך ללכת בחולצה לבנה בשבת.
שאלה: מותר ללכת בכל דבר לפי הדעה המקלה?: האם צריך לפסוק את כל השאלות שנתקלים בהם בחיים לפי רב אחד או שיש אפשרות לכל הלכה בעיה ללכת עם הדיעה המקלה ולתמרן את אורחות החיים בין מספר רבנים (כמובן מורי הוראה מובהקים)?
תשובה: עשה לך רב - אחד! גיבוב קולות מכמה רבנים עלול לגרום לסתירה. כי לפעמים קולא מצד אחד יש בה חומרא מצד שני. לדוגמא, מי שינהג עפ"י פסיקותיו של הרב עובדיה יוסף בעניין שקיעה כר"ת לקולא לא יכול גם להוציא את השבת מוקדם כמנהג הפוסקים כשיטת הגאונים. יש כאן תרתי דסתרי! לתשובת הרב רואי מרגלית. לתשובות הרב זלמן מלמד לחץ כאן וכאן
שאלה: מריחת חומוס בשבת: האם מותר למרוח חומוס בצלחת הגשה בשבת? האם אין בזה משום ממרח?
תשובה: אין מרוח באוכלין. להמשך הדין בנושא.
שאלה: בחירת נוסח תפילין: אנו מעונינים לרכוש תפילין לבית הכנסת בישובינו. התפילין ישמשו לאנשים שאין להם תפילין (אורחים, אנשים ששכחו את התפילין שלהם וכו ). איזה נוסח תפילין עדיף לקנות מבחינת הכתב והבתים, אשכנזי או ספרדי? האם ניתן להשתמש (באופן זמני) בתפילין שונות מהנוסח של המתפלל?
תשובה: בעת הדחק מותר לאדם שאין לו תפילין אחרות להניח תפילין מעדה אחרת.
שאלה: חתונה לאחר ל"ג בעומר: האם קיימת בעיה לאנשי עדות אשכנז שאינם נוהגים מנהגי אבלות לאחר ל"ג בעומר - להתחתן מיד לאחר ל"ג בעומר ולפני שבועות?
תשובה: במשפחה הנוהגת אבלות רק עד לג בעומר מותר להתחתן מעיקר הדין אחרי ל"ג בעומר. אולם מכיון שיש מנהגים שונים ולמוזמנים הנוהגים אבלות אחרי ל"ג בעומר עלולה להיות בעיה להשתתף בשמחה כזו נוהגים ברבנויות בארץ להימנע מלערוך חופות לאשכנזים עד ר"ח סיון.
שאלה: נסיעה משותפת ביום: ברצוני לדעת אם לאישה רווקה או נשואה מותר לנסוע עם גבר באור יום לצרכי עבודה, עזרה בהרמת משאות וכד?
תשובה: במקום שאין גדרי ייחוד מותר. אך בכל זאת כדאי להימנע מנסיעות כאלו מדין צניעות.
שאלה: עבודה בבי"ח בשבת: אני אחות בבית חולים ועובדת בשבתות. הדבר כרוך בנסיעות, בכתיבה בשבת וכד. ביה"ח בו אני עובדת אינו עובד במתכונת שבת. האם הדבד מותר בדיעבד? אני יכולה ללכת ברגל למקום העבודה בבוקר (משך 50 דקות לערך), אולם בערבים הדרך חשוכה ומסוכנת, מה עלי לעשות?
תשובה: עבודתך מורכבת מהרבה פרטים יש מהם מותרים יש מהם אסורים יש מהם שאפשר לעשות בשינוי. את צריכה להתיעץ עם פוסק מוסמך. אחיות דתיות מגיעות וחוזרות מבי"ח ע"י גוי. ביום אפשר גם לנסוע באופניים אולם בלילה הדבר מסוכן ואסור.
שאלה: ברמנית - מותר?: האם מותר לאישה לעבוד כברמנית או שיש בדבר בעיה של חוסר צניעות? האם הדין זהה לגבי ברמנית באולמי שמחות?
תשובה: הדבר תלוי באוירת המקום. באולם שמחות נראה לי שמותר בבר ממש - לא.
שאלה: מותר לגלות טפח?: האם כיסוי ראש לנשים לפי הרב עובדיה יוסף שליט"א חייב לכסות את כל הראש או שניתן לגלות טפח?
תשובה: דעת הגר"ע יוסף ועוד פוסקים (הגר"מ פיינשטיין) ע"פ מהר"ם אלשקר, שמותר ש"טפח מרובע" של שיער יהיה גלוי כלומר: לדוגמא מצד הפנים (מקדימה) רוחב הפנים הוא כשני טפחים, לכן יהיה מותר עד שתי אצבעות (חצי טפח) שהן בערך ארבעה סנטימטר שיהיה השיער גלוי. העולה מכל האמור שאין הכוונה לשיער באורך טפח ממש, שאז יצא שרוב היקף הראש יהיה גלוי (אוצר הדינים לבת). הרב רואי מרגלית.
שאלה: בן שבע במגע עם ילדים לא מחונכים: אנו הורים לילד בן 6, ומתגוררים באחד הישובים בחבל בנימין. לבנינו אנו מקנים בבית הרגלי דיבור והתנהגות שניתן להגדירם כלשון נקיה והתנהגות עדינה כלפי הזולת יחד עם הקניית ערכי יהדות ומוסר יהודיים. עם זאת, הבן מתחבר בבית הספר (כיתה א ) דוקא עם ילדים שמצד אחד חצופים, מדברים בלשון לא נקיה, מתנהגים באלימות פיזית ומילולית, ומצד שני חברים אלו גם בולטים בכיתתם בהישגיות ובידע ובפיקחות. בעצה עם מחנכת הכיתה בוצעה לאחרונה הפרדה בין הילדים בקבוצה במהלך השיעורים אבל לצערינו ההפרדה קשה ליישום בהפסקות ובדרך חזרה מבית הספר הביתה. בבית סופג גם הבן הצעיר יותר סגנונות דיבור והתנהגות אלימה מאחיו הגדול ואנו מתוסכלים מהמצב. מה אתם או אנשי חינוך יכולים להמליץ?
תשובה: בחינוך צריך סבלנות והתמדה אין ספק שההשפעה הטובה שלכם על בנכם תגבר על ההשפעה של החברים שלו. עליכם רק להמשיך להסביר לילד כמה יפה זה לדבר בלשון נקיה, כמה זה נעים להיות עם ילדים שמדברים בנועם ולעומת זה ילדים לא אוהבים מי שמתנהג באלימות. אם הבן רוצה שהחברים יאהבו אותו הוא צריך להיות טוב אליהם. עיקר החינוך הוא לכוון את הילד מה לעשות ואיך לדבר ופחות להגיד מה לא לעשות. בהצלחה.
שאלה: כשרות אגוזים: שותפתי לדירה קנתה אגוזים מקולפים שנמכרים בתפזורת, לפי משקל, בפיצוציה ולא שמה לב האם המקום מחזיק בתעודת כשרות. האם ניתן להשתמש באגוזים האלו?
תשובה: באגוזים אין בדרך כלל בעיית כשרות חוץ אולי מחרקים ואותם אפשר לבדוק. אם הם תוצרת הארץ צריך לעשרם.
שאלה: לחם משנה-יציאה ידי חובה ע"י אשה: אנו שוהים בשליחות חינוכית בחו"ל, והוזמנו לסעודה אצל משפחה שומרת שבת וכשרות. האשה ברכה על הלחם- משנה, וחילקה אותו למסובים. האם במקרה זה יוצאים ידי חובה?
תשובה: יוצאים ידי חובה גם בברכת אשה על הלחם משנה כי רמת החיוב שוה בזה לגברים ונשים. הרב רואי מרגלית.
שאלה: לימוד רפואה בשבת: האם ניתן להתיר לרופא מתמחה לנסוע בשבת ע"י גוי כדי לעבור סדנא ברפואת חירום והחיאה. הוא ישאר רופא גם ללא השתלמות זו אך הדבר עלול לפגוע בקידום. בזמן הלימודים אין שום מצב של פקוח נפש ואין אפשרות לעבור את ההשתלמות ביום חול.
תשובה: נסיעה על ידי נוכרי אסורה דרבנן, אך היות ואין פיקוח נפש עכשיו אלא אולי הלימודים יוכלו להציל חיים בעתיד, אין היתר לסוע בשבת לצורך כזה. אם זה חשוב מאוד לרופא, הוא יכול לבדוק אם יש לו אפשרות לישון במקום בו מלמדים את הקורס.
שאלה: גזלתי???: עבדתי לפני תקופת מסויימת כעוזר למתקין מזגנים ליום אחד בלבד. בסיום העבודה, כשאספנו את כלי העבודה הוא הורה לי לקחת כלי אחד שהיה דומה לזה שהיה לבעל הבית. לאחר מכן, כאשר נסענו מהמקום האחראי עלי הודה שהכלי באמת לא היה שלו ושהורה לי לאוספו בגלל שבעל הבית לא התייחס אלינו יפה. שאלותי הן: 1.האם עברתי עברתי על איסור גזל, שהרי "אין שליח לדבר עבירה"? (אני פעלתי בתום לב, כאמור). 2. האם מוטל עלי להשיב את הגזלה לנגזל?
תשובה: אינך אשם. מי שהטעה אותך הוא שגזל ועליו להחזיר את הגזלה.
שאלה: כיצד מתקינים מזוזה בדירה חדשה: רכשנו מזוזה וקלף על מנת להתקינם בביתנו החדש: 1. באיזה גובה יש לקבוע את המזוזה במשקוף? 2. איזו ברכה מברכים בקביעת מזוזה?
תשובה: יש לקבוע את המזוזה בתחילת השליש העליון של הפתח. הברכה היא "ברוך אתה. במצוותיו וציוונו לקבוע מזוזה". יישוב טוב!
שאלה: לעבור איסור דרבנן כדי שההורים לא יעברו איסור תורה?: בביתי לא כל כך מקפידים על חשמל בשבת. כאשר אני נמנעת מלכבות את האור, הוריי עושים זאת. האם עדיף שאכבה את האור בשינוי או שעדיף שהוריי יעשו זאת משום שוגג?
תשובה: "אין אומרים לאדם עשה חטא קל כדי שלא יבוא חברך לידי אסור חמור". ואפילו באיסור דרבנן (כיבוי) אסור (משנה ברורה סימן רנ"ד סעיף קטן מ'). ולכן הדבר היחיד שאפשר לעשות, הוא להסביר להם את חומרת המעשה, או להתקין שעון שבת שייכבה מעצמו. ובעז"ה בזכות תפלתך הם יחזרו בתשובה, ויתחילו להקפיד על כך, כי יראו שזה חשוב לך. ודברים מעין אלו צריך לעשות בחינוך ובנועם וזה משפיע בסוף, גם אם זה הולך לאט בהתחלה, וצריך הרבה סבלנות בענין. הרב רואי מרגלית.
שאלה: תפילת נדבה של ש"ץ: נאמר בטור שאין הציבור מתפלל תפילת נדבה ואילו יחיד מתפלל. ונראה גם שאם היחיד מתפלל עם הציבור תפילת נדבה הוא צריך לחדש דבר בתפילתו. האם ש"ץ שהתפלל כבר תפילת חובה ורוצה להתפלל תפילת נדבה ולהוציא את הציבור יכול לעשות זאת? הרי הוא אינו יכול לחדש דבר בתפילתו שכן הציבור חושבים ובטוחים שהוא מתפלל תפילת חובה. מדוע אין מתפללין תפילת מוסף כתפילת נדבה?
תשובה: יתכן שעצם העובדה שהוא משמש עתה כש"ץ ומוציא את מי שאינו יודע להתפלל היא עצמה חידוש. תפילת נדבה היא כקרבן נדבה. קרבן מוסף לא בא כנדבה אלא כחובה ולכן אי אפשר להתפלל מוסף כנדבה.
שאלה: צדקה לע"נ נפטר: נהגתי 12 חודש לתת צדקה לע"נ נפטר, האם יש להמשיך זאת כל אימת שנותנים צדקה (מזכירים את שמו), או שהדבר מהווה הפרעה למנוחת הנפטר?
תשובה: אין בעיה, ולהיפך זה עושה נחת רוח לנפטר שמזכירים את שמו על הצדקה. הרב רואי מרגלית.
שאלה: תפילה ארוכה: במקום בו אני רגיל להתפלל מאריכים בתפילה ולי אין סבלנות לחכות. אני מעדיף ללמוד. האם מותר לקצר בתפילה במקומות מסויימים או שבכל זאת חייבים להישאר כל התפילה?
תשובה: העצה הנכונה ביותר היא להתפלל במקום אחר ומיד אחרי התפילה להישאר ללמוד שם.
שאלה: ספרים החיצוניים: "ספרים חיצוניים": 1. מהם? 2. מדוע לא הוכנסו לתנ"ך? 3. מדוע נאסר בעבר לקרוא בספרים האלה?
תשובה: ספרים חיצוניים נכתבו במהלך ההסטוריה היהודית הקדומה בהם תוארו בד"כ מהלכים הסטוריים שאירעו באותה תקופה. ספרי הקודש בתנ"ך נכתבו ברוח הקודש או בנבואה לכן ברור לנו שהעובדות שם הם שלמות, אמיתיות ומדוייקות. המקורות החיצוניים אינם תמיד אובייקטיביים. חלקם מגמתי וסלקטיבי. הם נאסרו לקריאה כיון שחלקם היו מושפעים מדתות ודעות שאינן לרוח היהדות ושיכולות להשפיע על הקורא בהם. הרב רואי מרגלית. לתשובת הרב יעקב אריאל
שאלה: הומאופתיה: הנני סובל מפחדים וחרדות ומעוניין ללכת לטיפול הומאופתי ולקבל תרופה הומאופתית שתכלול גם היא תמציות מדוללות של צמחים ומרכיבים נוספים.מה לעשות?
תשובה: הדבר תלוי בכל תרופה ותרופה. אם המרכיב החשוד באי כשרות הוא פחות מ1 60 נוהגים להקל.
שאלה: הקפות בחופה: במקרה בו החתן אשכנזי והכלה ספרדיה- האם יש חובה על הכלה להקיף את החתן בחופה?
תשובה: מרגע החתונה הכלה נוהגת כמנהגי החתן. הקפת החתן היא בדיוק עם תחילת החופה ויש לברר את הדבר עם כל זוג באופן אישי.
שאלה: סיום בחברותא: במצד בו שני אנשים לומדים מסכת בחברותא ולא כל אחד קורא את כל הגמרא, האם שניהם יכולים לומר את הסיום והקדיש?
תשובה: ודאי ששניהם יכולים לומר, וזה עניינה של חברותא שכל אחד מפרה את השני בתורתו. הרב רואי מרגלית.
שאלה: שמיעת שירים של זמרות שנפטרו: האם מותר לשמוע שירים של זמרת שנפטרה (מדובר על זמרת שאני מכיר)? והאם זה משנה אם הזמרת מבוגרת או צעירה?
תשובה: אם אתה זוכר כיצד היא נראית, דינה כמו זמרת חיה. אין הבדל בין צעירה לזקנה.
שאלה: שכפול ספרי לימוד: האם מותר למוסד חינוכי לשכפל קטעים מספרי לימוד שיש עליהם זכויות יוצרים, מכיון שרשום עליהם "הפצה פנימית", אפילו שכתוב על הספר שאסור לצלם אפילו עמוד אחד ממנו לצורך שימוש אישי?
תשובה: בכל הספריות בעולם מוצבות מצלמות לשימוש המורים והתלמידים. כנראה שמוסכם גם על הוצאות הספרים שצילום קטע למטרות לימודיות מותר, למרות שבספר כתוב אחרת. פוק חזי מאי עמא דבר.
שאלה: רכיבה על אופניים בשבת: האם יש לאפשר לילד לרכב על אופניים בשבת? עד איזה גיל ניתן להקל בזה?
תשובה: אין היתר לנסוע באופניים בשבת לכל גיל שהוא. רק בתלת אופן של ילדים קטנטנים יש מתירים.